इला रमेश भट्ट

**इला रमेश भट्ट** (जन्म - ७ सितंबर १९३३) भारत ऊ एक प्रख्यात समाजिक कार्यकर्ता हइन जउन काम कइले हइन। भारत भारत की औरतन के समाजिक अउर आर्थिक विकास कइ दिशा मा महत्वपूर्ण काम कइले हइन। १९७२ में सेल्फ-एम्पलॉयड वीमन एसोसिएशन (सेवा) नाव के महिला व्यापार संघ क स्थापना कइले रहिन। १२ लाख से जियादा औरतन एहिका सदस्य हइन। एही तरह उहाँनें१९७४ में सेवा को-ऑपरेटिव बैंक क स्थापना कइले रहिन। उहाँनें १३ मई २०१० को २०१० के निवानो शांति पुरस्कार से सम्मानित कइले गवा।

वर्तमान मा वे भारतीय रिज़र्व बैंक क केन्द्रीय बोर्ड क एक निदेशक भी हइन।
भारत क पहिले मज़दूर संगठन कपड़ा कामगार संघ क महिला प्रकोष्ठ क नेतृत्व से १९६८ मा आपन सार्वजनिक जीवन क सुरुआत करे वाली इला भट्ट अनौपचारिक क्षेत्र मा मेहनत कइय वाली गरीब औरतन क सम्पूर्ण रोजगार दिलावै खातिर स्वयंसेवी कामन क संस्थानीकरण क कोसिसन मा अनूठा स्थान रखत हइन।

सेल्फ़ इम्पलॉयड वुमन एसोसिएशन (सेवा) क सुरुआत इला भट्ट १९७१ मा केवल सात सदस्यन क साथ कइले रहिन। आज एहिका साथ तेरह लाख से जियादा औरतन जुड़ी हइन। ई संगठन अनपढ़ कामगार औरतन क आपन बैंक चलावत ह, जेकरे जरिए औरतन क स्वरोजगार खातिर पूँजी मुहैया कराई जात ह। ई नारी आंदोलन, मज़दूर आंदोलन अउर सहकारिता आंदोलन क एक संगम ह।

## जीवन परिचय
७ सितम्बर १९३३ क अहमदाबाद मा जनमी इला भट्ट क बचपन सूरत शहर मा बीत। उहाँन क पिता सुमत भट्ट एक सफल वकील रहिन। माई वनलीला व्यास औरतन क आंदोलन मा सक्रिय रहिन। भारत क स्वाधीनता संग्राम मा इला भट्ट क परिवार क सदस्यन भी हिस्सा लिहिन। उहाँन क नाना महात्मा गाँधी क नमक सत्याग्रह मा शामिल रहिन अउर एह खातिर जेल भी गइन रहिन।
१९५२ मा इला सूरत क एमटीबी महाविद्यालय से कला मा स्नातक भइन अउर फेर १९५४ मा अहमदाबाद से कानून क पढ़ाई पूरी कइलीं, जंहा उहाँका हिंदू कानून पर आपन काम खातिर स्वर्ण पदक भी मिल। कुछ दिन खातिर उहाँनें श्रीमती नाथीबाई दामोदर ठाकरे महिला विश्वविद्यालय, मुम्बई मा अंग्रेजी पढ़ावै क काम कइले रहिन।
आपन स्नातक पढ़ाई क दौरान इला क मुलाकात एक निडर छात्र नेता रमेश भट्ट से भइ। १९५१ मा भारत क पहली जनगणना क दौरान मैली-कुचैली बस्तियन मा रहय वाले परिवारन क विवरण जुटावै खातिर रमेश भट्ट उहाँका अपने साथ काम करे क निमंत्रण दिहिन, त इला संकोच के साथ मान गइलीं। उहाँका मालूम रहय कि माई-बाप अपनी बेटी क एक अनजान लरिका क साथ गंदी बस्तियन मा घूमत देखे पसंद ना करिहैं।
बाद मा जब इला रमेश भट्ट से बियाह करे क निश्चय कइलीं, त माई-बाप विरोध कइले रहिन। उहाँका डर रहय कि बिटिया जिनगी भर गरीबी मा रही। एतना विरोध क बावजूद इला १९५५ मा रमेश भट्ट से बियाह कइलीं।१९५५ मा इला अहमदाबाद कपड़ा कामगार संघ क कानूनी विभाग मा शामिल भइलीं। भारत क श्रमिक आंदोलन अउर मज़दूर संघन पर आज पुरुषन क दबदबा बा, लेकिन भारत मा पहिला मज़दूर संघ स्थापित करे वाली एक महिला अनसुइया साराभाई रहिन। एही कपड़ा कामगार संघ क १९५४ मा स्थापित महिला प्रकोष्ठ क नेतृत्व १९६८ मा इला भट्ट सँभालिन।

## कार्य
१९७१ मा अहमदाबाद क बाज़ार मा हाथगाड़ी खींचे वाली अउर सिर पर बोझा ढोवे वाली प्रवासी महिला कुलियन अपने सिर पर छत क तलाश मा इला भट्ट से मदद माँगिन। इला भट्ट देखिन कि ई सब औरतन खुली सड़क पर रहै खातिर मजबूर हइन अउर इनकी मज़दूरी बहुत कम ह। उहाँनें एह विषय पर स्थानीय अख़बारन मा लिखिन।
कपड़ा व्यापारी लोग जवाबी लेख छापिन अउर इला भट्ट क आरोपन क खारिज करत कहिन कि महिला कुलियन क ठीक मज़दूरी मिलत ह। इला भट्ट व्यापारीन क लेख क कई प्रतियन बनवाइन अउर महिला कुलियन मा बंटवाइन, ताकि उहां लोग अख़बार मा छपी मज़दूरी क ही माँग करैं। इला भट्ट क एह युक्ति से कपड़ा व्यापारीन क हेकड़ी निकल गइ। उहाँनें इला भट्ट से बात-चीत क प्रस्ताव दिहिन।
दिसम्बर १९७१ मा एही बैठक खातिर सौ महिला मज़दूर जुटिन अउर सेवा संगठन (सेल्फ़ एम्प्लॉयड वुमन एसोसिएशन) क जन्म भवा।

जब सेवा क एक मज़दूर संगठन क रूप मा पंजीकरण करावै क विचार भवा, त श्रम विभाग साफ़ मना कर दिहिस। तर्क ई दिहिस गवा कि अगर मज़दूर संगठन बनावै क ह, त पहिले मालिक क नाव बताव, जंहा ई लोग नौकरी करत हइन। जबकि सेवा क सभे सदस्य असंगठित महिला मज़दूर रहिन, जेकरे लगे कोई नियमित नौकरी ना रहय। लंबी बहस क बादे सेवा एक पंजीकृत मज़दूर संगठन बन पाई।
१९८१ मा आरक्षण क विरोध मा ऊँची जातियन क लोग पिछड़ी जातियन क साथ मारपीट कइले रहिन। सेवा पिछड़ी अउर अनुसूचित जातियन पर होइ रही हिंसा क जोरदार विरोध कइलस, जबकि कपड़ा कामगार संघ चुप रहल। इला भट्ट द्वारा असंगठित महिला मज़दूरन खातिर लड़ाई लड़े अउर पिछड़ी जातियन क समर्थन करे जइसन कामन से कपड़ा कामगार संघ क पुरुषवादी अउर जातिवादी नेतृत्व बहुत नाराज़ होइ गवा अउर सेवा क अपने संगठन से बाहर निकाल दिहिस।
इला भट्ट क अनुसार ई निष्कासन एक वरदान साबित भवा। एहिका बाद सेवा नारी आंदोलन, मज़दूर आंदोलन अउर सहकारिता आंदोलन क संगम बन गइ।

इला भट्ट क संगठन सेवा क मुख्य लक्ष्य औरतन क सम्पूर्ण रोजगार से जोड़ब ह। सम्पूर्ण रोजगार क मतलब खाली नौकरी ना ह; बलुक नौकरी क साथ खाद्य-सुरक्षा अउर सामाजिक सुरक्षा भी ह। एहिका मतलब ह कि कामगारन क अइसन गतिविधियन मा लगावै जाव, जउन उहाँका आत्मनिर्भर बनावैं।
ई तीन बातन पर केंद्रित ह आजीविका क निर्माण, मौजूद आजीविका क सुरक्षा अउर प्रगति खातिर काम क कुशलता मा बढ़ोतरी। सेवा अपने सदस्यन क आवास, बचत अउर कर्ज, पेंशन अउर बीमा जइसन सहायक सेवा भी देत ह। एही के अलावा ई बच्चन क देखभाल अउर कानूनी सहायता भी देत ह।

सेवा व्यवस्था परिवर्तन क कई उदाहरण पेश कइले ह। जइसे, गुजरात क मेहसाणा जिला मा भूमिहीन दलित औरतन क कृषि समिति वनलक्ष्मी। एह समिति क औरतन प्लास्टिक क चादर से ढँकाय तालाब मा बरसाती पानी जमा करत हइन, ताकि गरमी क दिनन मा भी सिंचाई हो सके। ई महिलन पावर टिलर भी चलावत हइन। आसपास क गाँव से किसान वनलक्ष्मी मा देखे-सीखे खातिर आवत हइन।
एही तरह बनासकाँठा क सूखा रेगिस्तानी इलाका मा औरतन क जमीन पर अधिकार ना रहय। एह खातिर उहाँका कई दशकन तक संघर्ष करे क पड़त। लेकिन श्रमजीवी औरतन क संगठन द्वारा बनाय महिला पानी पंचायत औरतन क पानी क मालिक बनाइस। एही पानी क मिल्कियत क चलते धीरे-धीरे ऊ जमीन क भी मालिक बनत गइन। पानी पर नियंत्रण मिलै से गाँव क पुरुष प्रधान सत्ता संबंधन मा भी बदलाव आवा।
एह सिलसिला क सबसे बड़ी उपलब्धि ई रही कि पैंतीस लाख पेड़ लगाय के रेगिस्तान क फैलाव रोका गवा। पहिले स्थानीय लोग इहाँ से बाहर जाके रोजी-रोटी क जुगाड़ करत रहिन, लेकिन अब हालात बदली गइन।

## उपलब्धियां
उपलब्धियां

* १९८५ में पद्मश्री
* १९८६ में पद्म भूषण
* १९७७ में रेमन मैगसेसे पुरस्कार
* मानद डाक्टरेट - हार्वर्ड, येल, बड़ौदा व अन्य विश्वविद्यालय
* २०११- शांति, निरस्त्रीकरण व विकास के लिए इंदिरा गांधी पुरस्कार
* पूर्व सदस्य- राज्यसभा भारत[श्रेणी:̝[श्रेणी:̝]]
* पूर्व सदस्य-भारतीय योजना आयोग

## प्रकाशन
वी आर पूअर बट सो मैनि (We Are Poor but So Many)- ऑक्सफोर्ड यूनिवर्सिटी प्रैस, न्यूयार्क, २००६

## सन्दर्भ

## इन्हें भी देखें
1. इला आर. भट्ट (2007), वी आर पूअर बट सो मैनी : द स्टोरी ऑफ़ 
सेल्फ़-एम्प्लॉयड वुमॅन इन इण्डिया, ऑक्सफ़र्ड युनिवर्सिटी प्रेस, नयी 
दिल्ली.

2. मृणाल पाण्डे (2008), स्त्री : देह की राजनीति से देश की राजनीति 
तक, राधाकृष्णन प्रकाशन, नयी दिल्ली.

3. कमिला रोज (1992), वेयर वुमॅन आर लीडर्स : द सेवा मूवमेंट इन 
इण्डिया, ज़ेड बुक्स, लंदन.

श्रेणी:मैगसेसे पुरस्कार विजेता
श्रेणी:1933 में जन्मे लोग
श्रेणी:सामाजिक कार्य में पद्म भूषण प्राप्तकर्ता
श्रेणी:̝नारीवाद अऊर लोककथा २०२६